Tienerplaaswerker moor glo vir R10Argieffoto: Nico Strydom ŉ 17-jarige werker op ŉ plaas in die Biesiesvlei-omgewing in Noordwes verskyn Maandag in die Lichtenburg-landdroshof op aanklag van moord. Volgens kapt. Paul Ramaloko, provinsiale polisiewoordvoerder, het die tiener Saterdag ŉ ander 17-jarige seun, wat na bewering ook op die plaas werk, glo aangeval tydens ŉ rusie oor R10. “Die verdagte en slagoffer het ŉ speletjie met dobbelstene gespeel toe die rusie ontstaan het,” het Ramaloko gesê. “Die verdagte het glo ŉ skêr uitgepluk en die slagoffer in sy nek gesteek. Hy is op die toneel dood.” Die polisie is ontbied en die verdagte is in hegtenis geneem.